CELEX: C2006/022/30
Language: fi
Date: 2006-01-28 00:00:00
Title: Asia T-401/05: Kanne  2.11.2005  — Toth v. komissio

28.1.2006   
            
            
               FI
            
            
               Euroopan unionin virallinen lehti
            
            
               C 22/15
            
         Kanne 2.11.2005 — Toth v. komissio
   (Asia T-401/05)
   (2006/C 22/30)
   Oikeudenkäyntikieli: ranska
   Asianosaiset
   
      Kantaja: Gergely Toth (Besozzo, Italia) (edustajat: asianajaja S. Rodrigues ja asianajaja Y. Minatchy)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 20.7.2005 tehty päätös, jolla hylättiin kantajan 15.4.2005 tekemä valitus, yhdessä kantajan 17.1.2005 allekirjoittaman virkasopimuksen kanssa on kumottava sikäli kuin niissä vahvistetaan kantajan palkkaluokka henkilöstösääntöjen liitteessä XIII olevan 12 artiklan 3 kohdan mukaisesti ja hänen palkkatasonsa henkilöstösääntöjen nykyisen 32 artiklan mukaisesti;
            
         
               —
            
            
               komissiolle on ilmoitettava riidanalaisen päätöksen kumoamisesta aiheutuvat vaikutukset, muun muassa kantajan luokitteleminen taannehtivasti uuteen palkkaluokkaan A*9;
            
         
               —
            
            
               toissijaisesti komissio on velvoitettava korvaamaan vahinko, jota kantaja on kärsinyt siitä syystä, ettei häntä luokiteltu palkkaluokkaan A*9 17.1.2005 alkaen;
            
         
               —
            
            
               joka tapauksessa komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vastasi komission 25.7.2003 julkaistuun kilpailuilmoitukseen, jossa haettiin palvelukseen hallintovirkamiehiä ura-alueelle A8/A5. Kantajan tultua hyväksytyksi, hän teki 17.1.2005 komission kanssa väliaikaisena toimihenkilönä toimimista koskevan sopimuksen, jossa hänen palkkaluokakseen vahvistettiin A*6.
   Kantaja riitauttaa kanteessaan edellä mainitun luokituksen ja vetoaa ensisijaisesti siihen, että henkilöstösääntöjen liitteessä VIII olevaa 12 artiklaa ei sovelleta nyt esillä olevaan asiaan, koska kyseistä säännöstä sovelletaan ainoastaan virkamiehiin eikä väliaikaisiin toimihenkilöihin. Toissijaisesti kantaja esittää lainvastaisuusväitteen ja väittää, että mainitun säännöksen soveltamisella hänen tilanteeseensa rikottaisiin yhdenvertaista kohtelua ennen 1.5.2004 julkaistuissa kilpailuissa hyväksytyksi tulleisiin henkilöihin nähden ja tästä aiheutuisi kansallisuuteen perustuvaa syrjintää ja työntekijöiden vapaan liikkuvuuden rajoittamista, sillä uusien jäsenvaltioiden kansalaiset tullaan väistämättä nimittämään tehtäviinsä vähemmän edullisten säännösten mukaisesti.
   Kantaja vetoaa myös syrjintään samoja tehtäviä hoitavien toimihenkilöiden välillä ja työtehtävien luonteen ja palkkauksen vastaavuutta koskevan periaatteen loukkaamiseen. Lisäksi hän esittää ajatuksen, jonka mukaan henkilöstösääntöjen liite XIII on henkilöstösääntöjen 32 artiklan vastainen ja sillä loukataan perustellun luottamuksen suojaa, hyvän hallinnon periaatetta ja huolenpitovelvoitetta.
   Kantaja vaatii lopuksi, että hänelle on korvattava hänen kärsimänsä aineellinen ja aineeton vahinko.